Document ID: 32011D0779

DECIZIA DE PUNERE ÎN APLICARE A COMISIEI
din 25 noiembrie 2011
privind o contribuție financiară suplimentară la programele de control, inspecție și supraveghere în domeniul pescuitului ale statelor membre pentru anul 2011
[notificată cu numărul C(2011) 8359]
(Numai textele în limbile bulgară, daneză, olandeză, engleză, finlandeză, germană, greacă, italiană, letonă, lituaniană, malteză, polonă, portugheză, română, spaniolă și suedeză sunt autentice)
(2011/779/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 861/2006 al Consiliului din 22 mai 2006 de stabilire a măsurilor financiare comunitare privind punerea în aplicare a politicii comune în domeniul pescuitului și în domeniul dreptului mării (1), în special articolul 21,
întrucât:
(1)
În baza cererilor de confinanțare UE depuse de statele membre în cadrul programelor de control în domeniul pescuitului pentru anul 2011, Comisia a adoptat Decizia de punere în aplicare 2011/431/UE din 11 iulie 2011 privind o contribuție financiară din partea Uniunii la programele de control, inspecție și supraveghere în domeniul pescuitului ale statelor membre pentru anul 2011 (2), care a lăsat o parte a bugetului disponibil pentru 2011 neutilizată.
(2)
Este necesar în prezent ca partea neutilizată din bugetul pentru 2011 să fie alocată printr-o nouă decizie.
(3)
Conform articolului 21 alineatul (2) din Regulamentul (CE) nr. 861/2006, statelor membre li s-a cerut să depună programe referitoare la finanțare suplimentară în domeniile prioritare definite de Comisie în scrisoarea trimisă statelor membre pe 20 mai 2011, adică automatizarea și gestionarea datelor, sisteme electronice de înregistrare și raportare (electronic recording and reporting systems - sisteme ERS), dispozitive electronice de înregistrare și raportare (electronic recording and reporting devices - dispozitive ERS) și sisteme de monitorizare a navelor (vessel monitoring systems - sisteme VMS), precum și trasabilitatea și controlul puterii motorului.
(4)
Pe această bază și ținând seama de constrângerile bugetare, cererile din cadrul programelor de finanțare din partea Uniunii referitoare la acțiuni precum programe de formare profesională și schimb, mecanisme-pilot de inspecție și observație, analiza și evaluarea cheltuielilor, inițiative de sensibilizare cu privire la normele PCP și construcția navelor și aeronavelor de patrulare au fost respinse, deoarece nu se încadrau în domeniile prioritare definite anterior.
(5)
În cadrul domeniilor prioritare specificate de Comisie, din cauza unor constrângeri bugetare, nu au putut fi luate în considerare toate cheltuielile eligibile din programele prezentate. Comisia a selectat proiectele pentru cofinanțare în baza nevoilor celor mai urgente definite de Comisie.
(6)
Cererile privind acțiunile enumerate la articolul 8 alineatul (1) litera (a) din Regulamentul (CE) nr. 861/2006 pot beneficia de finanțare din partea Uniunii.
(7)
Cererile de finanțare UE au fost evaluate în sensul conformității cu normele prevăzute în Regulamentul (CE) nr. 391/2007 al Comisiei din 11 aprilie 2007 de stabilire a unor reguli detaliate pentru punerea în aplicare a Regulamentului (CE) nr. 861/2006 al Consiliului în ceea ce privește cheltuielile suportate de statele membre în punerea în aplicare a sistemelor de monitorizare și control privind politica comună în domeniul pescuitului (3).
(8)
Este necesar să se stabilească sumele maxime și rata contribuției financiare din partea Uniunii în limitele prevăzute la articolul 15 din Regulamentul (CE) nr. 861/2006 și să se stabilească în ce condiții poate fi acordată această contribuție.
(9)
Pentru a încuraja investițiile în acțiunile prioritare stabilite de Comisie și având în vedere efectele negative ale crizei financiare asupra bugetelor statelor membre, cheltuielile aferente domeniilor prioritare menționate anterior trebuie să beneficieze de o rată mare de cofinanțare, în limitele prevăzute la articolul 15 din Regulamentul (CE) nr. 861/2006.
(10)
Pentru a beneficia de contribuție, dispozitivele de localizare automată trebuie să fie conforme cerințelor stabilite de Regulamentul de punere în aplicare (UE) nr. 404/2011 al Comisiei din 8 aprilie 2011 de stabilire a normelor detaliate de aplicare a Regulamentului (CE) nr. 1224/2009 al Consiliului de stabilire a unui sistem comunitar de control pentru asigurarea respectării normelor politicii comune în domeniul pescuitului (4).
(11)
Pentru a beneficia de contribuție, dispozitivele electronice de înregistrare și raportare de la bordul navelor de pescuit trebuie să îndeplinească cerințele stabilite de Regulamentul de punere în aplicare (UE) nr. 404/2011.
(12)
Măsurile prevăzute de prezenta decizie sunt conforme cu avizul Comitetului pentru pescuit și acvacultură,
ADOPTĂ PREZENTA DECIZIE:
Articolul 1
Obiect
Prezenta decizie prevede o contribuție financiară suplimentară din partea Uniunii la cheltuielile suportate de către statele membre în 2011 pentru implementarea sistemelor de monitorizare și control aplicabile politicii comune în domeniul pescuitului (PCP) menționate la articolul 8 alineatul (1) litera (a) din Regulamentul (CE) nr. 861/2006. Decizia stabilește suma contribuției financiare din partea Uniunii pentru fiecare stat membru, rata contribuției financiare din partea Uniunii și condițiile în care poate fi acordată o astfel de contribuție.
Articolul 2
Lichidarea angajamentelor în curs
Toate plățile pentru care se solicită rambursarea sunt efectuate de statul membru în cauză până la 30 iunie 2015. Plățile efectuate de statul membru după acest termen nu sunt eligibile pentru rambursare. Alocările bugetare neutilizate vizate de prezenta decizie sunt dezangajate până la 31 decembrie 2016 cel târziu.
Articolul 3
Tehnologii și rețele informatice noi
(1) Cheltuielile efectuate în cadrul proiectelor menționate în anexa I pentru înființarea de noi tehnologii și rețele informatice cu scopul de a permite colectarea eficientă și sigură a datelor și gestionarea acestora în legătură cu monitorizarea, controlul și supravegherea activităților de pescuit beneficiază de o contribuție financiară reprezentând 90 % din cheltuielile eligibile, în limitele stabilite în anexa menționată.
(2) Orice alte cheltuieli efectuate în cadrul proiectelor menționate în anexa I beneficiază de o contribuție financiară reprezentând 50 % din cheltuielile eligibile, în limitele stabilite în anexa menționată.
Articolul 4
Dispozitive de localizare automată
(1) Cheltuielile efectuate în cadrul proiectelor menționate în anexa II pentru achiziționarea și instalarea la bordul navelor de pescuit a dispozitivelor de localizare automată care permit monitorizarea de la distanță a navelor de către un centru de monitorizare a pescuitului printr-un sistem de monitorizare a navelor (VMS) beneficiază de o contribuție financiară reprezentând 90 % din cheltuielile eligibile, în limitele stabilite în anexa menționată.
(2) Contribuția financiară menționată la alineatul (1) se calculează în baza unui preț limitat la 2 500 EUR per navă.
(3) Pentru a putea beneficia de contribuția financiară menționată la alineatul (1), dispozitivele de localizare automată trebuie să îndeplinească cerințele prevăzute în Regulamentul de punere în aplicare (UE) nr. 404/2011.
Articolul 5
Sisteme electronice de înregistrare și raportare
Cheltuielile efectuate în cadrul proiectelor menționate în anexa III pentru dezvoltarea, achiziționarea și instalarea componentelor sistemelor electronice de înregistrare și raportare (ERS), precum și pentru asistența tehnică necesară acestora, astfel încât să poată avea loc un schimb de date sigur și eficient în ceea ce privește monitorizarea, controlul și supravegherea activităților de pescuit, beneficiază de o contribuție financiară reprezentând 90 % din cheltuielile eligibile în limitele prevăzute în anexa menționată.
Articolul 6
Dispozitive electronice de înregistrare și raportare
(1) Cheltuielile efectuate în cadrul proiectelor menționate în anexa IV pentru achiziționarea și montarea la bordul navelor de pescuit a dispozitivelor ERS cu scopul de a permite navelor să înregistreze și să transmită pe cale electronică Centrului de monitorizare a pescuitului informații privind activitățile de pescuit beneficiază de o contribuție financiară reprezentând 90 % din cheltuielile eligibile, în limitele stabilite în anexa menționată.
(2) Contribuția financiară menționată la alineatul (1) se calculează în baza unui preț limitat la 3 000 EUR per navă, fără a aduce atingere alineatului (4).
(3) Pentru a putea beneficia de o contribuție financiară, dispozitivele ERS trebuie să respecte cerințele prevăzute în Regulamentul de punere în aplicare (UE) nr. 404/2011.
(4) În ceea ce privește dispozitivele care combină funcțiile ERS și VMS și care respectă cerințele prevăzute în Regulamentul de punere în aplicare (UE) nr. 404/2011, contribuția financiară menționată la alineatul (1) al prezentului articol se calculează pe baza unui preț limitat la 4 500 EUR per navă.
Articolul 7
Proiecte-pilot
Cheltuielile efectuate cu referire la proiectele menționate în anexa V, în cadrul proiectelor-pilot privind noile tehnologii de control beneficiază de o contribuție financiară reprezentând 50 % din cheltuielile eligibile, în limitele stabilite în anexa menționată.
Articolul 8
Contribuția maximă totală a Uniunii pentru fiecare stat membru în parte
Cheltuielile prevăzute, proporția eligibilă din acestea și cuantumul maxim al contribuției din partea Uniunii, pentru fiecare stat membru în parte, sunt următoarele:
(în EUR)
Stat membru
Cheltuieli prevăzute în programul național suplimentar de control al pescuitului
Cheltuieli pentru proiecte selectate în temeiul prezentei decizii
Cuantumul maxim al contribuției din partea Uniunii
Bulgaria
147 254
147 254
132 530
Cipru
259 000
255 000
229 500
Danemarca
2 159 798
1 408 564
1 267 708
Germania
6 792 280
137 480
123 732
Irlanda
51 610 000
250 000
225 000
Grecia
2 133 500
590 000
455 000
Spania
4 182 697
2 264 977
2 038 480
Italia
4 010 000
1 140 000
1 026 000
Letonia
140 944
140 944
126 850
Lituania
207 200
135 313
121 782
Malta
270 664
191 486
130 313
Țările de Jos
300 000
0
0
Polonia
386 324
385 360
343 623
Portugalia
2 843 921
2 395 200
2 155 680
România
589 000
85 000
76 500
Finlanda
1 000 000
870 000
635 000
Regatul Unit
2 862 415
1 349 325
1 214 392
Total
79 894 998
11 745 904
10 302 090
Articolul 9
Destinatari
Prezenta decizie se adresează Republicii Bulgaria, Regatului Danemarcei, Republicii Federale Germania, Irlandei, Republicii Elene, Regatului Spaniei, Republicii Italiene, Republicii Cipru, Republicii Letonia, Republicii Lituania, Republicii Malta, Regatului Țărilor de Jos, Republicii Polone, Republicii Portugheze, României, Republicii Finlanda și Regatului Unit al Marii Britanii și Irlandei de Nord.
Adoptată la Bruxelles, 25 noiembrie 2011.

Labels: 2
7
6
12
18
15